William Johnston je dvakrat osvojil Nacionalno prvenstvo ZDA v posamični konkurenci, v letih 1915 in 1919, še šestkrat je zaigral v finalu. Sedemkrat se je v finalu pomeril z Billom Tildenom in ga le enkrat premagal. Leta 1923 je osvojil še Prvenstvo Anglije. V konkurenci moških dvojic je trikrat osvojil Nacionalno prvenstvo ZDA, v letih 1915, 1916 in 1920, v konkurenci mešanih dvojic pa leta 1921. V letih 1920, 1921, 1922, 1923, 1924, 1925 in 1926 je bil član zmagovite ameriške reprezentance v tekmovanju International Lawn Tennis Challenge. Leta 1958 je bil sprejet v Mednarodni teniški hram slavnih.